Julle het waarskynlik ook die afgelope tyd videos op sosiale media gesien van die reën wat in die dorre gebiede in die Noord-Kaap en Namibië geval het. Dit is sulke goeie nuus! Dit is wonderlik om die water so te sien val en mense so bly te sien! Een van die videos wys hoe ‘n rivierloop wat vir jare geen water gehad het nie, aan die afkom is. Ek kan my verkyk aan die voorpunt so ‘n rivierstroom. Die water vind sy weg, vloei deur klipskeure, stort oor rotse en vorm damme in droë vleie. Die water laat hom deur niks stuit nie, hy neem sy loop, wat ookal in sy pad kom.
Ek wil ‘n laaste opmerking maak oor Jesus se genesingswonders en uitdrywing van bose geeste. Jesus wys met die wonderwerke dat die Koninkryk van God nie slegs bestaan uit die red van siele vir die ewige lewe nie. Die Koninkryk van God het ook alles te make met ons
Dit is merkwaardig dat Jesus vroegmore, toe dit nog nag was, tot die Vader gaan bid het. Jesus stel gebedskontak met sy Vader bo ‘n langer nagrus. Jesus vind krag in die teenwoordigheid van sy Vader. Jesus bedien vanuit sy verhouding, sy verbintenis met die Vader. As sy dissipels Hom vind, sê Hy dadelik hulle moet in die nabygeleë dorpe die Koninkryk van God gaan verkondig! As ons wil slaag in ons roeping, in die voortneem/-vloei van die Koninkryk van God in die samelewing, sal ons ons vertrekpunt - soos Jesus- moet neem in ons verbintenis met die Here, in ons afhanklikheid van die Here, in gebed en in gehoorsaamheid aan die Here.